Peta žrtva napada na školu amisha
Napadač je napao jednu malu školu u zajednici Amisha u Pennsylvaniji. Na slobodu je pustio dječake i odrasle, a zatim svezao i pucao na
Vlasti u američkoj saveznoj državi Pennsylvania saopćavaju da je peto dijete preminulo nakon pucnjave koja se desila jučer. Sedmogodišnja djevojčica je druga žrtva koja je preminula u bolnici. Tri djevojčice su preminule ranije, dok je napadač izvršio samoubistvo. Najmanje petoro djece se nalazi u bolnici. Napadač je napao jednu malu školu u zajednici Amisha. Na slobodu je pustio dječake i odrasle, a zatim svezao i pucao na desetak djevojčica. Vlasti kažu da je ubica ostavio poruku u kojoj kaže da je tražio osvetu za nešto što se desilo prije 20 godina. U posljednjih sedam dana slični incidenti su se desili u nekoliko američkih škola. U petak je u jednoj školi u Wicsonsinu ubijena direktorica, te je jedan student optužen za njeno ubistvo. Dva dana ranije napadač je u jednoj školi u Coloradu taocima držao šest djevojčica koje je maltretirao, te ubio jednu učenicu prije nego je ubio sebe.